включените в извадката оказали съдействие производители износители с подобен производствен процес. Комисията не получи коментари относно следвания подход от която и да било заинтересована страна.
 3.5. Експортна цена за включените в извадката оказали съдействие дружества
 (269)
 Групата включени в извадката производители износители са изнасяли за Съюза или директно за независими клиенти, или чрез свързани дружества, действащи като износители или вносители.
 (270)
 Експортната цена за продажбите директно за независими клиенти в Съюза и чрез свързани търговски дружества бе действително платената или подлежащата на плащане цена за разглеждания продукт при продажба за износ за Съюза в съответствие с член 2, параграф 8 от основния регламент.
 (271)
 Експортната цена за продажбите чрез свързани вносители бе определена въз основа на цената, на която внасяният продукт е бил препродаден за първи път на независими клиенти в Съюза, в съответствие с член 2, параграф 9 от основния регламент. В този случай бяха направени корекции в цената за всички разходи, направени между вноса и препродажбата, включително ПОАР и разумна печалба.
 (272)
 Съдействие при разследването оказа само един несвързан търговец, който през разследвания период е внесъл само незначителни количества ТСВ. Поради това маржът на печалбата му не беше счетен за представителен. При липсата на друга информация маржът на печалбата на независим търговец, който извършва дейност в сектора на ТСВ, бе определен на 5 %.
 3.6. Експортна цена за включените в извадката неоказали съдействие дружества
 (273)
 Както е посочено в съображения 75—84, един от производителите износители, част от групата CNBM, не оказа съдействие при разследването и Комисията реши да определи експортната цена въз основа на наличните факти в съответствие с член 18, параграф 1 от основния регламент.
 (274)
 В коментарите си относно прилагането на член 18 от основния регламент производителят износител поиска, що се отнася до експортната цена, Комисията да използва информацията (а именно КНП), представена в споменатото в съображение 3 паралелно антисубсидийно разследване.
 (275)
 Съгласно член 19, параграф 6 от основния регламент обаче получената информация се използва само за целта, за която е била поискана. Член 29, параграф 6 от Регламент (ЕС) 2016/1037 на Европейския парламент и на Съвета (93) съдържа същото ограничение. Поради това данните, събрани в рамките на антидъмпингово или антисубсидийно разследване, не трябва да се използват за цел, различна от тази, за която са поискани.
 (276)
 В конкретния случай се провеждаха едновременно две разследвания на разглеждания продукт, едното от които бе започнато около три месеца преди другото. Hengshi изрично поиска в настоящото разследване като най-добра налична информация да бъде използвана събраната в хода на антисубсидийното разследване точна информация. Hengshi изрично се отказа от гаранцията, предвидена в член 19, параграф 6 от основния регламент и член 29, параграф 6 от Регламент (ЕС) 2016/1037, информацията, предоставена в рамките на разследвания за търговска защита, да се използва само за целта, за която е събрана. Освен това, както е посочено в съображения 54—56, в настоящия случай Комисията не наложи временни антидъмпингови мерки, поради което периодите на провеждане на двете разследвания дадоха възможност да бъде събрана и проверена представената в рамките на антисубсидийното разследване информация за експортната цена преди налагането